Η Καλύτερη Επιλογή Στη Σαντορίνη!
Σε ένα τόσο υπερτιμημένο νησί η επιλογή του καταλύματος του Γιάννη ήταν όχι απλά Value for Money, αλλά μια εξαιρετική εμπειρία. Η άψογη επικοινωνία και εξυπηρέτηση έκαναν τη διαμονή μας πολύ άνετη, εύκολη, και ευχάριστη.
Τοποθεσία: Βρίσκεται στο κέντρο του νησιού και οι αποστάσεις είναι πολύ μικρές (Φηρά: 6 λεπτά, Ημεροβίγλι: 11 λεπτά, Οία: 20 λεπτά, Καμάρι: 7 λεπτά). Είναι πάνω στον κεντρικό δρόμο, με άνετη είσοδο και parking. Δυο σουπερμάρκετ βρίσκονται σε απόσταση 2/5 λεπτών (Το PROTON είναι ανοιχτό μέχρι τις 02:00).
Κατάλυμα: Για δύο άτομα το διαμέρισμα είναι πολύ άνετο. Το σαλόνι είναι πολύ μεγάλο, με καναπέ, τηλεόραση και τραπεζαρία. Η κουζίνα είναι πολύ βολική, με κανονικό ψυγείο και όχι mini bar, καθώς και φούρνο μικροκυμάτων. Στα ντουλάπια υπάρχουν όλα τα απαραίτητα και - κυρίως - όλα ήταν ΠΕΝΤΑΚΑΘΑΡΑ. Το υπνοδωμάτιο έχει πολύ μεγάλη ντουλάπα, διπλό ανατομικό στρώμα, και διάφορα έπιπλα που συνδράμουν στην αίσθηση της άνεσης. Το μπάνιο είναι καινούργιο και πάρα πολύ καθαρό. Υπάρχουν δυο κλιματιστικά τα οποία όμως δεν χρειαστήκαμε - έχει αρκετή δροσιά λόγω της τοποθεσίας. Υπάρχει ένα αρκετά άνετο μπαλκόνι για χαλάρωση ή πρωινό με θέα την θάλασσα (στο βάθος).
Στα συν το γεγονός ότι το διαμέρισμα καθαριζόταν ΚΑΘΕ ΜΕΡΑ και υπήρχαν κάθε μέρα καθαρές πετσέτες.
Ο ιδιοκτήτης: Από την πρώτη στιγμή ο Γιάννης μας έκανε να νιώσουμε άνετα, μας παρέλαβε από το αεροδρόμιο (5 λεπτά απόσταση από το κατάλυμα) και μας βοήθησε με την ενοικίαση του αυτοκινήτου - Δεν χρειάζεται να ψάξετε αλλού αν θέλετε και αυτοκίνητο, ο Γιάννης θα σας βολέψει. Πολύ ευγενικός και χαμογελαστός, το ίδιο και η κυρία που φρόντιζε τα διαμερίσματα. Στην επιστροφή μας μετέφεραν στο αεροδρόμιο και πάλι.
Αν θα έπρεπε να γράψω κάτι αρνητικό είναι το γεγονός ότι ο δρόμος μπορεί να έχει λίγη φασαρία τη νύχτα - πράγμα για το οποίο δεν ευθύνται προφανώς ο ιδιοκτήτης, μιλάμε για Σαντορίνη σχεδόν full season. Αλλά με κλειστές τις πόρτες δεν υπάρχει κανένα θέμα.
Συνοψίζοντας θεωρώ πως το συγκεκριμένο διαμέρισμα απευθύνται σε ένα μεγάλο ποσοστό επισκεπτών που δεν θέλουν να μπλέξουν στο χάος των διάσημων χωριών (Φηρά, Οία, Ημεροβίγλι) και ψάχνουν κάτι προσιτό, βολικό, καθαρό, και άνετο. Θα το συνιστούσα με κλειστά μάτια.